## Educació premia l’excel·lència acadèmica de 435 alumnes de la província d’Alacant durant el curs 2022-23

*** 257 alumnes han sigut guardonats per la seua etapa de Primària, 167 de Secundària i 11 de Batxillerat que se sumen als premiats este dilluns
* En total 940 alumnes d’Alacant han sigut premiats per la seua excel·lent trajectòria acadèmica durant el curs passat**

La Conselleria d’Educació, Universitats i Ocupació ha retut homenatge a 435 estudiants d’Educació Primària, Secundària i Batxillerat de la província d’Alacant per la seua trajectòria acadèmica i el seu destacat expedient acadèmic durant el curs 2022-23.

L’acte, celebrat a l’Auditori de la Diputació d’Alacant, ha reunit 257 alumnes de Primària, que se sumen als 505 homenatjats dilluns passat, 167 d’Educació Secundària Obligatòria i 11 de Batxillerat. En total 940 alumnes han sigut homenatjats per la seua trajectòria acadèmica en el curs 22-23.

El reconeixement consistix en un diploma a l’excel·lència en el rendiment acadèmic, entregat en un acte públic i plasmat en l’historial acadèmic i en l’expedient acadèmic.

La cerimònia ha comptat amb la participació del director general d’Ordenació Educativa i Política Lingüística, Ignacio Martínez Arrúe, qui ha posat de manifest “l’esforç i dedicació” de les persones premiades, un èxit que ha volgut compartir amb les seues famílies i professorat.

Martinez Arrúe ha subratllat que a la Comunitat Valenciana un total de 2.742 jóvens van aconseguir el passat curs l’excel·lència acadèmica i que actes com este servixen per a “visibilitzar el seu esforç” i convertir-los en un “referent per a altres jóvens”.

Fecha: 04/06/2024